Mainila-episoden

Mainila-episoden (finsk: Mainilan laukaukset) var en hendelse som skjedde den 26. november  1939, hvor Den røde hær hadde beskutt landsbyen Mainila (nær Beloostrov) med artilleri, hvoretter de påsto at finsk artilleri hadde beskutt landsbyen. Angrepet var en falsk flagg-operasjon hvor målet var å gi sovjeterne et casus belli for å angripe Finland, og hendelsen ble brukt i sovjetisk propaganda imot Finland. Hendelsen førte til begynnelsen av vinterkrigen fire dager senere.Edwards, Robert: White Death: Russia's War on Finland 1939-40, ISBN 9780753822470, Orion Publishing co., 2007

Hendelsen
De private arkivene til partileder Andrej Zjdanov inneholder kilder som hentyder at hele episoden ble fabrikkert for å vise Finland som angriperne og for å gi sovjeterne påskudd for å invadere Finland.

Den 26. november 1939 iscenesatte sovjeterne en episode ved landsbyen Mainila på den sovjetiske siden av grensen, hvor de påsto at finsk artilleri hadde beskutt landsbyen og drept fire sovjetiske soldater. De krevde at finnene skulle beklage hendelsen og beordre sine tropper å rykke 20–25 km vekk fra grensen. Finnene benektet å ha ansvaret for angrepet og nektet å akseptere sovjeternes krav, noe sovjeterne brukte som påskudd for å trekke seg fra ikke-angrepspakten.

Det ble senere bevist at episoden egentlig var en sovjetisk provokasjon, iscenesatt for å gi dem påskudd for en invasjon av Finland, ettersom intet finsk artilleri kunne nå Mainila fordi de hadde blitt flyttet vekk fra grensen nettopp for å unngå en episode som denne. Dette bekreftes av de finske artilleristenes dagbøker.Leskinen, Jari - Juutilainen, Antti (edit.): Talvisodan pikkujättiläinen, ISBN 9789510235362, WSOY, 2006 Finske patruljer kunne observere hvordan sovjetiske tropper samlet seg på den andre siden av grensen.

Den russiske historikeren Pavel Aptekar analyserte de avdekkede sovjetiske militærdokumentene om emnet og fant ut av at enhetene i området ikke hadde rapportert noen personelltap i tiden episoden fant sted, og konkluderte at artillerioverfallet var iscenesatt.(russisk) Artikkel om Pavel Aptekar  (Там же Оп.10 Д.1095 Л.37,42,106.130,142) Noen russiske historikere mener at kildene ikke er tydelige nok til at man si hvem som var ansvarlige for hendelsen.(russisk) Константин Филиппов. "Майнила. В дебрях лжи."

Etterspill
Den 30. november, fire dager etter episoden, krysset Sovjetunionen den finsk-sovjetske grensen med 27 divisjoner, i alt 630 000 mann, bombet regjeringsdistriktet i Helsingfors og nærmet seg raskt Mannerheimlinjen.

I 1994 fordømte Russlands president Boris Jeltsin vinterkrigen, og innrømmet at krigen var en sovjetisk aggresjon mot Finland.(finsk) Pressekonferanse med Finlands president Martti Ahtisaari ved Kreml i Moskva 18. mai 1994. Se 

Se også
Vinterkrigen

Referanser

Eksterne lenker

 Diplomatisk korrespondense mellom den finske og sovjetiske regjeringene (på russisk) 

Kategori:Hendelser i 1930-årene
Kategori:Sovjetunionen under andre verdenskrig
Kategori:Vinterkrigen